

**H O T Ă R Â R E**

**pentru completarea Hotărârii Consiliului Judeţean Cluj nr. 22/2019 privind stabilirea unor măsuri pentru implementarea Proiectului**

**"Sistem de Management Integrat al Deşeurilor în judeţul Cluj"**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 78 din 19.04.2024 pentru completarea Hotărârii Consiliului Judeţean Cluj nr. 22/2019 privind stabilirea unor măsuri pentru implementarea Proiectului “Sistem de management integrat al Deşeurilor în judeţul Cluj” propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 16865 din 18.04.2024; Rapoartele de specialitate întocmite de compartimentele de resort din cadrul aparatului de specialitate al Consiliului Judeţean Cluj cu nr. 16868/18.04.2024 şi nr. 16870/18.04.2024 şi de Avizul cu nr. 16865 din 22.04.2024 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* Procesele-verbale de recepţie finală a lucrărilor cu nr. 7243/20.02.2024, pentru Depozitul neconform închis Municipiul Gherla; nr. 7592/22.02.2024, pentru Depozitul neconform închis Oraşul Huedin și nr. 7631/22.02.2024, pentru Depozitul neconform închis Municipiul Turda;
* Hotărârea Consiliului Județean Cluj nr. 224/2010 privind aprobarea Studiului de fezabilitate pentru obiectivul «Sistem de Management Integrat al Deşeurilor În Judeţul Cluj», cu modificările și completările ulterioare;
* Hotărârea Consiliului Județean Cluj nr. 47/2014 privind aprobarea unor măsuri necesare pentru realizarea Proiectului „Sistem de Management Integrat al Deșeurilor în Județul Cluj";
* Hotărârea Consiliului Județean Cluj nr. 187/2016 privind aprobarea Proiectului cu titlul „Fazarea proiectului Sistem de Management Integrat al Deşeurilor în judeţul Cluj" și a cheltuielilor legate de proiect, cu modificările și completările ulterioare;
* Hotărârea Consiliului Județean Cluj nr. 177/2020 privind aprobarea Planului Județean de Gestionare a Deșeurilor în Județul Cluj;

Luând în considerare dispozițiile:

* art. 3 alin. (2), ale art. 57, ale art. 58 alin. (1) și (3), ale art. 60 și ale art. 80 - 81 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 10 alin. (1) și (2) din Documentul de poziție privind modul de implementare a Proiectului ”Sistem de Management Integrat al Deșeurilor în Județul Cluj” (Acord) aprobat prin Hotărârea Consiliului Județean Cluj nr.189 din 14 iulie 2010 privind aprobarea unor masuri de organizare si functionare a Asociatiei de Dezvoltare Intercomunitara ECO-METROPOLITAN Cluj, încheiat la data de 28.07.2010 între unitățile administrativ-teritoriale membre ale Asociației de Dezvoltare Intercomunitară ECO-METROPOLITAN CLUJ, aprobat prin Hotărârea A.G.A. nr. 2/2010;
* art. 123 – 140, ale art. 142 -153, art. 215 - 216 și ale art. 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020 republicată;

În conformitate cu prevederile:

* art. 92 alin. (1), ale art. 173 alin. (1) lit. c) și alin. (5) lit. p), ale art. 284 - 290, ale art. 297 - 301 din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;
* art. 858 – 870 din Legea privind Codul civil nr. 287/2009, republicată, cu modificările şi completările ulterioare;
* art. 7 alin. (3) din Legea serviciului de salubrizare a localităților nr. 101/2006, republicată;
* art. 30 alin. (2) din Ordonanța Guvernului nr. 2/2021 privind depozitarea deșeurilor, cu modificările şi completările ulterioare;
* pct. 5.2 din Normativul tehnic privind depozitarea deșeurilor, aprobat prin Ordinul nr. 757/2004 emis de Ministrul Mediului și Gospodăririi Apelor, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. I.** Hotărârea Consiliului Judeţean Cluj nr. 22/2019 privind stabilirea unor măsuri pentru implementarea Proiectului “Sistem de management integrat al Deşeurilor în Judeţul Cluj” se completează după cum urmează:

1. După articolul 2 se introduce un nou articol, articolul 2^1, care are următorul cuprins :

”**Art. 2^1**. Dreptul de folosință, cu titlu gratuit, prevăzut la art. 2 alin. (1) – (3) se va exercita de către cele trei unități administrativ-teritoriale, pe întreaga perioadă de derulare a proiectului, acestea urmând a suporta toate cheltuielile aferente măsurilor de protecție a mediului, de monitorizare post-închidere, precum de pază a imobilelor.”

**Art. II.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală Buget-Finanţe, Resurse Umane; Direcţia Juridică şi Direcția Dezvoltare și Investiții.

**Art. III.** Prezenta hotărâre se comunică Direcţiei Generale Buget-Finanţe, Resurse Umane; Direcției Juridice; Direcţiei Dezvoltare și Investiții; Municipiului Turda, Municipiului Gherla; Orașului Huedin, precum și Prefectului Județului Cluj, și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet ”[www.cjcluj.ro](http://www.cjcluj.ro)”.

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 76 din 29 aprilie 2024**

*Prezenta hotărâre a fost adoptată cu 32 de voturi “pentru”**, iar 3 membri ai Consiliului județean nu au votat, fiind astfel respectate prevederile legale privind majoritatea de voturi necesară.*